1955 йылда ул полиомиелитты өйрәнеү һәм был ауырыуға ҡаршы профилактик вакциналар әҙерләү маҡсатында яңы институт ойоштора. Чумаков америка ғалимдары Джонас Солк һәм Альберт Сэйбин менән тығыҙ хеҙмәттәшлек итә. 1958—1959 йылдарҙа үҙенең ҡатыны һәм фекерҙәше М. К. Ворошилова һәм башҡа хеҙмәттәштәре менән донъяла беренсе булып Сэйбин аттенуирлы штаммдарҙан эшләнгән тере полиомиелит вакцинаһын (Живая полиомиелитная вакцина — Polio vaccine — ЖПВ) етештереүҙе һәм клиник һынауҙарҙы ойоштора. Был маҡсат өсөн Полиомиелит һәм вируслы энцефалит институты (ИПВЭ) базаһында Чумаков етәкләгән ИПВЭ бактериялы һәм вируслы препараттар етештереү буйынса предприятие булдырыла. Советтар Союзын юғары эффектив вакцинаны күпләп ҡуллана башлаусы һәм бер нисә йылдан илдә полиомиелитты юҡ итеүсе беренсе ил була. Чумаков 1955 йылдан 1972 йылға тиклем Полиомиелит һәм вируслы энцефалит институтының етәксеһе була.